Cuneiform Tablet BIN 4 26 (NBC 1900)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na la-qé-ep ú pu-šu-ke-en₆ qí-bi₄-ma 54.66666 ma-na 5.5 GÍN KÙ.BABBAR ša šé-ep aḫ-ša-lim ša a u₄-me qú-ur-bu-tim ta-qí-pá-ni 58 ma-na 18.5 GÍN ša šé-ep pu-šu-ke-en₆ 28.33333 ma-na 7 GÍN ša lu-lu-ú DUMU zu-ku-ḫi-im 31.5 ma-na ša i-na tù-ur-ḫu-mì-it a-šùr-UTU-ši ú ḫi-na-a i-qí-pu-ni 5 ma-na ša a-mur-IŠTAR ša AN.NA-ki-a ta-áš-pu-ra-nim um-ma a-tù-nu-ma ḫi-na-a i-ša-qá-al-šu ú té-er-tí-ni a-na ḫi-na-a i-ta-lá-ak ŠU.NÍGIN 2 GÚ 58 ma-na 1 GÍN ŠÀ 31 ma-na 15 GÍN 0.5 ma-na ša-du-a-sú šu-sú-en₆ ú DUMU šu-a-šùr ub-lu-nim 20.83333 ma-na 0.33333 ma-na ša-du-a-sú DUMU e-ra-a ub-lam 31 ma-na 15 GÍN 0.5 ma-na ša-du-a-sú 2 ma-na a-ḫa-ma me-eḫ-ra-at TÚG.ḪI-tí-šu dan-a-šùr ub-lam 41.66666 ma-na 0.66666 ma-na ša-du-a-sú ì-lí-a-lim ub-lam 18 ma-na 18 GÍN kur-ub-IŠTAR ub-lam ŠU.NÍGIN 2 GÚ 27 ma-na 18 GÍN KÙ.BABBAR ša ub-lu-ni-ni ší-tí KÙ.BABBAR 30.33333 ma-na 3 GÍN ša u₄-mu-šu e-tí-qú-ni ṣí-ib-tám lá ta-ša-me-a KÙ.BABBAR ša-áš-qí-lá-ma i pá-nim-ma šé-bi₄-lá-nim ú a-ṣé-er ḫi-na-a šu-up-ra-ma KÙ.BABBAR ša áš-ra-kam-ma i-qí-pu-ni lu-šé-bi₄-lam i-na ṭup-pì-ku-nu 7.5 ma-na 5.66666 GÍN KÙ.BABBAR ša šé-ep aḫ-ša-lim a-na u₄-me pá-tí-ú-tim i-ṣé-er DAM.GÀR-ri na-dí 31 ma-na 18.5 GÍN ša šé-ep a-šùr-mu-ta-bi₄-il₅ ú nu-ur-IŠTAR šu-ma u₄-mu-šu-nu ma-al-ú KÙ ša-áš-qí-lá-ma i pá-nim-ma šé-bi₄-lá-nim KÙ.BABBAR ša ì-lí-a-lim ú kur-ub-IŠTAR ub-lu-ni-ni mì-šu-um ṭup-pu-um ik-bi₄-da-ku-nu-tí-ma lá tù-še-bi₄-lá-nim